Lado Bai

Si Lado Bai ay isang tribal na artista mula sa tribong Bhil ng Madhya Pradesh. Ang kaniyang gawa ay naipakita sa iba't ibang mga eksibisyon sa India, Pransiya, at UK.

Siya ay nakatira at nagtatrabaho sa Akademyang Adivasi Lok Kala, Bhopal.

 Maagang buhay at karera 
Si Lado Bai ay ipinanganak sa nayon ng Badi Bawadi ng Jhabua, Madhya Pradesh sa komunidad ng tribo ng Bhil. Sa murang edad, lumipat siya sa Bhopal kasama ang kaniyang pamilya upang maging mga manwal na manggagawa sa gusali ng iconic na Bharat Bhavan. Nagpakasal siya at nagpatuloy sa pagtatrabaho sa building complex at nagpinta rin para mawala ang stress pagkatapos ng isang araw na trabaho.

Sinimulan ni Lado Bai ang kaniyang trabaho kasama si Bhuri Bai. Ang kaniyang sining ay sumasalamin sa espiritwalidad at animismo ng kaniyang komunidad. Sa loob ng maraming taon, hindi niya naituloy ang kaniyang sining dahil sa mga hadlang sa pananalapi. Nabalik ang kaniyang suwerte nang matuklasan siya ng sikat na Indian artist na si Jagdish Swaminathan. Hinikayat siya ni Swaminathan na magtrabaho para sa Akademyang Adivasi Lok Kala kung saan nagkaroon siya ng pagkakataong maglipat ng mga larawan ng mga pagdiriwang, ritwal at hayop mula sa dingding patungo sa papel.

 Sining na bhil 
Ang Tribong Bhil ay katutubo, na ang Pangalawa sa pinakamalaking Pamayanang Tribal sa India. Ang Sining ay Mahalaga sa Komunidad ng Bhil. Ang mayamang tekstura ng kanilang mga pinta sa pangkalahatan ay naglalarawan ng kalikasan at Estilong Adivasi na kanilang pamana. Ang mga artista ng Bhil ay nagsisimula pa lamang na makilala sa buong mundo. Ipinipinta nila ang mga simpleng kagalakan ng tao sa pagsilang at iba pang mga seremonyal na okasyon tulad ng mga pag-aani na kadalasang nakakalimutan sa ating modernong lipunan. Ang sining ng mga Bhil kasama ng ibang mga pangkat ng tribo ay nagpapaalala sa atin kung ano ang mga simpleng kasiyahan sa buhay.

 Pamilya 
Para kay Lado Bai, na ang pamilya ay sumama sa kaniya sa pagpipinta ng canvas, ang mga elemento ng larawan ay nakuha mula sa malalim na kolektibong memorya ng kaniyang mga ninuno, na kainyang napukaw sa tradisyon ng Pithora. Itinuro niya ang mga magsasaka na nagtitipon ng mga ani na mais at dawa, ang mga tolda at marquee ng palengke, at ang mga kariton ng toro na puno ng mga ani na papunta sa mga palengke. Tinulungan siya ng kaniyang Anak na si Anita sa pagpipinta ng mga mural.

 Mga sanggunian